《次韵德孺感怀》
宋代·李处权

敝屣浮云世所难，谁堪走俗抗尘颜。
海鹏已激三千里，天马终归十二闲。
醉发杖藜云逐逐，香凝宴寝雨斑斑。
林泉久假皆吾有，何必捐金更买山。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。